Það er ævintýri líkast að ferðast um Svartfјallaland , þessa einstöku perlu við Adríahafið . Þar heillar alla stórbrotin og ólýsanleg náttúrufegurð , merkileg saga þjóðar og litskrúðugt menningarlíf . Ferðin byrjar í Mílanó en þaðan er ekið til hafnarborgarinnar Ancona á Ítalíu og þaðan siglt yfir til sögufrægu borgarinnar Split í Króatíu . Gist í miðaldabænum Budva í Svartfjallalandi og þaðan farnar töfrandi skoðunarferðir , m.a. siglum við yfir í eyjuna María á kletti á Kotor flóa og fræðumst um miðaldir borgarinnar Kotor . Konungsborgin Cetinje er einstaklega hrífandi og í Sipcanik sjáum við stærsta vínkjallara landsins sem var notaður af Nato sem flugvéla - og vopnageymsla . Frá Budva líðum við áfram í ljúfri siglingu með fram fallegustu strönd landsins , Becici Rivera , og siglum hjá Sveti Stefan eyjunni sem er engu lík . Á vatninu Skatar upplifum við eitt af mörgum náttúruundrum landsins og ótrúlega náttúrufegurð . Við förum til Bosníu-Hersegóvínu og gistum í Mostar þar sem finna má sögufrægu brúna Stari Most , sem er á heimsminjaskrá UNESCO . Áður en siglt er til baka frá Split njótum við Diokletian hallarinnar og endum þetta ævintýri með viðkomu í Bolognia og heimferð frá Mílanó á Ítalíu . Brottför frá Keflavík kl. 13:55 . Mæting í Leifsstöð í síðasta lagi 2,5 klst. fyrir brottför . Lending í Mílanó kl. 19:40 að staðartíma þar sem gist verður í nágrenni borgarinnar eina nótt . Dagurinn byrjar á góðum morgunverði en síðan verður stefnan tekin á Ancona við Adríahaf , höfuðborgar héraðsins Marche . Sögu hennar má rekja aftur til 5. aldar f. Kr. þegar Grikkir flúðu frá Sýrakúsa og settust hér að . Þeir gáfu borginni nafnið Ancona sem þýðir olnbogi . Um kvöldið verður siglt frá Ancona til Split í Króatíu og bíður kvöldverður okkar um borð . Gist er í skipinu í tveggja manna klefum með sturtu og klósetti . Siglingin frá Ancona tekur um 10 stundir og er einstaklega skemmtileg við bestu kringumstæður . 11. ágúst | Split í Króatíu & Budva í Svartfjallalandi Við komum fljótlega eftir morgunverð að landi í sögufrægu borginni Split í Króatíu . Hún telst með fallegustu borgum landsins og við skoðum hana betur eftir yndislega daga í Svartfjallalandi . Frá Split verður ekið um Neretva dalinn sem stundum er kölluð Kalifornía Króatíu en í dalnum er mesta appelsínurækt landsins . Það verður örugglega gert myndastopp á þessari fallegu leið . Ferðin heldur áfram til Svartfjallalands , til gamla virkisbæjarins Budva þar sem gist verður í 7 nætur . Hótelið er rétt við ströndina og býður upp á sundlaugargarð með sólbaðsaðstöðu . Herbergin eru með loftkælingu og á hótelinu er líkamsræktaraðstaða og heilsulind . Hótelið er miðsvæðis í bænum , við ströndina og í næsta nágrenni eru verslanir , veitingahús og skemmtistaðir . 12. ágúst | Stutt gönguferð í Budva & slökun Nú er komið að því að kanna nánar þessa yndislegu bæjarperlu Budva . Við förum í áhugaverða gönguferð um þennan 11.000 manna bæ með sínum litlu , þröngu götum og virkisveggjum . Vísindamenn eru á því að bærinn hafi áður verið eyja sem er nú orðin hluti meginlandsins . Samkvæmt fornum fræðum er Budva einn elsti bærinn við Adríahafið og umhverfið er einstakt . Bærinn fór mjög illa í jarðskjálfta árið 1979 en endurreisn hefur tekist með ágætum . Eftir gönguna verður frjáls tími það sem eftir er dags til að njóta náttúrufegurðar staðarins og þess sem bærinn og hótelið hafa upp á að bjóða . 13. ágúst | Sigling , klettaeyjan & borgin Kotor Á döfinni er spennandi dagur . Að loknum morgunverði er stefnan tekin á Kotorflóann og ekið til þorpsins Perast þaðan sem farið verður í siglingu yfir á heillandi litla eyju sem kallast María á kletti . Síðan siglum við aftur til Perast og dáumst að landslaginu á leiðinni til Kotor borgar . Elsti hluti Kotor er á heimsminjaskrá UNESCO en borgin er dulúðleg og töfrandi með gömlum virkisveggjum sem við upplifum á rölti um borgina . Eftir það er upplagt að fá sér hádegishressingu og njóta þess að vera á þessum fagra stað . 14. ágúst | Virpazar & sigling á Skadar vatni Skadar vatn er eitt af náttúruundrum landsins . Þetta stöðuvatn hefur alla tíð verið utan alfaraleiðar en það er á landamærum Svartfjallalands og Albaníu . Hér er hrífandi landslag sem við njótum á siglingu um vatnið frá litla fiskiþorpinu Virpazar . Vatnið er sérstakt m.a. vegna þess að á botni þess eru um 30 uppsprettulindir , sem heimamenn kalla auga . Dýpsta lindin er á 60 m dýpi og úr henni streymir hreint og kristaltært vatn af kalksteinsbotninum . Vatnið er heimasvæði óteljandi dýrategunda , m.a. á þriðja hundrað fuglategunda , og á vatnsyfirborðinu vaxa vatnaliljur . Við einkaströndina Pjesacac er beðið eftir okkur með grillaðan fisk á skemmtilegum veitingastað við vatnið . Að hádegisverði loknum gefst tækifæri til að fá sér gönguferð eða taka sundsprett í vatninu en síðan er siglt til baka til Virpazar þar sem rútan bíður okkar . Sérhver Svartfellingur myndi segja : „ Ef þú hefur ekki komið til Cetinje þá hefur þú ekki komið til Svartfjallalands “ og því verður þessi borg , ein mikilvægasta borg landsins , vandlega skoðuð . Glæsilegar byggingar skreyta hana , þar á meðal klaustrið þar sem biskupar Svartfjallalands réðu ríkjum öldum saman . Vlaška heitir dómkirkjan , ein elsta bygging borgarinnar , og við skoðum að sjálfsögðu hrífandi konungshöllina Nicola . Cetinje var höfuðborg landsins í tæp 400 ár . Eftir góða stund þar verður ekið til höfuðborgarinnar Podgorica , sem eitt sinn var kölluð Titograd , en þar fer öll stjórnsýsla landsins fram . Við skoðum þar stærsta vínkjallara landsins , Sipcanik , sem nær yfir rúma tvo hektara . Þarna var áður aðal herflugvöllur landsins sem meðal annars var notaður af NATO og þá voru vínkjallararnir flugvéla - og vopnageymslur . Það er mikil upplifun að koma hingað en um 11 milljónir plöntur sjá framleiðslunni fyrir vínþrúgum . Okkur verður boðið í mjög glæsilega vínsmökkun . Við hefjum daginn á því að ganga stuttan spöl frá hótelinu að höfninni í Budva . Siglum þaðan með þessari einstöku strönd og njótum dásamlegs umhverfis . Förum hjá St. Nicola eyjunni , litla sjávarþorpinu Przno , sjáum drottninga - og kóngaströndina og heillandi hóteleyjuna Sveti Stefan . Við snæðum hádegisverð á afar fallegum stað í landi sem er með einkaströnd og gefst tækifæri þar til að taka sundsprett eða njóta þessar náttúrufegurðar sem leikur um okkur . Eftir það líðum við áfram í draumalandslagi og góðum félagsskap til Budva . 17. ágúst | Frjáls dagur í Budva & slökun Í dag er frjáls dagur til að njóta náttúrufegurðarinnar sem umleikur okkur . Nú er tími til að slaka á , líta inn til kaupmanna bæjarins , fara á ströndina eða nota þessa frábæru aðstöðu við hótelið . 18. ágúst | Mostar í Bosníu og Hersegóvínu Við kveðjum Svartfjallaland eftir yndislega daga , ökum inn í Bosníu og Hersegóvínu , til borgarinnar Mostar sem er ein af perlunum í suðurhluta landsins . Þar verður gist í 2 nætur á hóteli í miðbænum . Á hótelinu er innisundlaug , heilsulind og líkamsrækt . 19. ágúst | Dagur í Mostar Við förum saman í ljúfa göngu um miðbæ Mostar og auðvitað verður komið að frægu , gömlu brúnni Stari Most , sem var byggð af Ottómönum á 17. öld . Hún er yfir Neretva ána sem rennur um borgina . Í Bosníustríðinu árið 1993 var brúnni eytt með gríðalegum spengjuárásum en árið 2005 var hún endurbyggð og er nú á heimsminjaskrá UNESCO sem tákn um friðsamlega sambúð mismunandi þjóðflokka í Mostar . Gamli bærinn er yndislegur og töfrandi blæbrigði matar og mannlífs er að finna frá þessum mismunandi menningarheimum bæjarbúanna . 20. ágúst | Split & Ancona Í dag förum við loks til sögufrægu borgarinnar Split sem telst með merkustu borgum landsins . Þar má finna Diokletian höllina og enn fremur glæsilegar byggingar og minjar frá tímum Rómverja en elsti hluti borgarinnar hefur verið á heimsminjaskrá UNESCO síðan árið 1979 . Borgin er því eins og lifandi safn , sem iðar af mannlífi . Upplagt er að rölta um bæinn áður en haldið verður á ferjustað þar sem skipið bíður okkar um kvöldið . Frá Split verður siglt yfir til Ancona . Gisting með morgun - og kvöldverði um borð í skipinu . 21. ágúst | Ancona & Bolognia Eftir morgunverð á skipinu komum við til Ancona kl. 7:00 . Nú verður stefnan tekin á hina líflegu og sögufrægu borg Bolognia í Norður-Ítalíu , þar sem gist verður í eina nótt . Langa yfirbyggða göngugatan er skemmtileg , fallegar byggingar frá miðöldum og endurreisnartímanum prýða borgina sem og skökku turnarnir sem eru tákn borgarinnar . Hér verður gefinn tími til að kanna líf bæjarbúa , líta í verslanir borgarinnar og fá sér hressingu áður en ekið verður á hótel . 22. ágúst | Heimferð frá Mílanó Eftir glæsilega ferð er komið að lokadeginum . Að morgunverði loknum er ekið til heimsborgarinnar Mílanó en þar er margt að sjá og upplifa . Farið verður í stutta göngu með fararstjóra og síðan gefst tími til að fá sér létta hressingu , líta í búðir og skoða sig betur um . Ég er móðir þriggja drengja og er búsett í Bæjaraskógi í Þýskalandi um þessar mundir með yngsta drenginn , Gabríel Daða . Eiginmaður minn er Norbert Birnböck sem er einn af bílstjórum Bændaferða .